ગ્રામ પંચાયતોની ચૂંટણીનુ પરિણામ જાહેર થતાં ભાજપ-કોંગ્રેસે પોતાનાતરફી સરપંચો ચૂંટાયા હોવાના દાવા-પ્રતિદાવા રજૂ કર્યા હતાં. ભાજપે તો એવો દાવો કર્યો કે,૮૦ સરપંચો ભાજપ સમર્પિત ચૂંટાયા છે. ભાજપે સરપંચ અભિનંદન કાર્યક્રમ યોજ્યો હતો પણ કમલમમાં એકેય સરપંચ ડોકયો ન હતો જેથી ડ્રાઇવર-સ્ટાફ કર્મચારીઓને ખેસ પહેરાવી ડુપ્લિકેટ સરપંચો ઉભા કરવાની નોબત આવી પડી હતી. સામાન્ય રીતે પંચાયતોની ચૂંટણી પક્ષના નિશાન પર લડાતી નથી તેમ છતાંયે ભાજપ સમર્પિત સરપંચો ચૂંટાયા હોવાનો દાવો કરાયો હતો. આ પરિણામની ઉજવણીના ભાગરૃપે કમલમ ખાતે સાંજે ચારેક વાગે સરપંચોનું અભિનંદન કરવા કાર્યક્રમ ઘડી કઢાયો હતો.